El CB Andros Burjassot celebra unes  Jornades de Portes Obertes per a rebre a nous jugadors
2025-07-24

El Club de Bàsquet ANDROS Burjassot està disposat a continuar creixent i, per a aconseguir-ho, vol comptar en les seues files de cara a les pròximes temporades amb nous jugadors i jugadores. Per això, ha organitzat unes Jornades de Portes Obertes que tindran lloc, en el Poliesportiu Municipal de Burjassot, del 19 al 31 de maig. Durant aqueixes dues setmanes, els entrenaments dels diferents equips que conformen el club seran oberts, de manera que els xiquets i xiquetes així com els joves que ho desitgen, podran participar en els mateixos i comprovar si lo seu és la cistella.

Així, les portes obertes per als entrenaments de minibasket mixt (nascuts entre 2013 i 2008), seran els dilluns, dimecres i divendres, de 17:30h a 18:30h. Els equips femenins, en categoria infantil i cadet (2007-2004), tindran els seus entrenaments oberts els dilluns, de 18:30h a 20h, mentre que l’equip infantil masculí (2007-2006) tindrà els seus entrenes els divendres de 19:30h a 21h. Finalment, l’equip cadet masculí (2005-2004) tindrà els seus dies d’entrenament els dimarts i dijous de 20h a 21:30h.

Les persones interessades a posar-se en contacte amb el CB Andros Burjassot per a rebre més informació, poden fer-ho a través de diferents vies. El telèfon de contacte és el 654 86 95 66 i el correu electrònic és burjassotcb@gamail.com. El club també està present en Facebook, Twitter i Instagram.